
НАРОДНА СКУПШТИНА
Одбор за правосуђе, државну 
управу и локалну самоуправу
26. август 2026. године
Б е о г р а д
ПРЕДСЕДНИКУ НАРОДНЕ СКУПШТИНЕ
	На основу члана 157. став 6. и члана 161. став 1. Пословника Народне скупштине („Службени гласник РС”, број 20/12 – пречишћен текст), Одбор за правосуђе, државну управу и локалну самоуправу, на Предлог закона о изменама и допунама Закона о спречавању корупције, који је 21. августа 2026. године поднео народни посланик Мирослав Петрашиновић, подноси следећи
А М А Н Д М А Н
	У Предлогу закона о изменама и допунама Закона о спречавању корупције, члан 33. мења се и гласи:
„Члан 33.
	Овај закон ступа на снагу наредног дана од дана објављивања у „Службеном гласнику Републике Србије“.“.
О б р а з л о ж е њ е
	Одбор сматра да, у складу са чланом 196. став 4. Устава Републике Србије, постоје нарочито оправдани разлози да предложени закон о изменама и допунама Закона о спречавању корупције ступи на снагу пре осмог дана од дана објављивања у „Службеном гласнику Републике Србије“, услед постојања потребе да предложена законска решења која се односе на правила и обавезе у вези са изборном кампањом ступе на снагу што пре, односно благовремено пре расписивања предстојећих избора.

